Banê HDPyî yê qezaya Pasûrî ya Amedî vizêr saetanê şanî de reyna raştê hêrişî ame. Hêrişkeran bi kerrayan camî şikitî.
Mîyanê hîrê rojan de di reyî banê Partîya Demokratîkî ya Şaran (HDP) yê Pasûrê Amedî raştê hêrişî ame. Vizêr şan kes û yada kesê ke nasnameyê înan nêno zanayene kerreyî eştî û camê banê HDPyî şikitî. Îdarekaranê HDPyî da zanayene ke xesaro madî ameyo meydan û înan xebere daye Mudirîya Asayîşî ya Pasûrî la qet kesêk seba cigêrayîşî nêame.
